SERTI

Tietotekniikan sovellusprojekti

Susanna Blomqvist
Heikki Mylläri
Pekka Pakari
Antti Korhonen

Opponointiraportti
Jyväskylän Yliopisto
Tietotekniikan laitos

Toinen opponointi

Aika: 28.4.2003, klo 16.00 - 18.00
Paikka: Agora, Auditorio 3

Läsnä

Projektiryhmän jäsenet:
Susanna Blomqvist
Heikki Mylläri
Pekka Pakari
Antti Korhonen

Projektiryhmän ohjaajat:
Jukka-Pekka Santanen, vastaava ohjaaja

Muiden ryhmien ohjaajat:
Lari Kannisto
Markus Inkeroinen
Kari Kärkkäinen

Projektiryhmät:
Kottarainen
Portti

1 Esitys

Susanna Blomqvist aloitti esittelemällä projektin henkilöt ja tilaajayrityksen. Susanna kertoi myös taustoista, StressLogic-ohjaimesta, projektin työnjaosta, aikataulusta sekä yleisestä tilasta. Apunaan hän käytti Powerpoint-esitystä. Slideshowta jatkoi Pekka Pakari, joka esitteli lyhyesti sovelluksen ja havainnollisti sen toimintaa suuremmassa kokonaisuudessa. Pekka demonstroi myös miten StressLogicia on tähän asti ohjattu käyttäen Windowsin  Hyperterminal-ohjelmaa. Pekan jälkeen Heikki Mylläri ja Antti Korhonen kertoivat sovelluksen käyttöliittymästä ja esittelivät sen toimintaa StressLogicin ja webbikameran avulla. Muun muassa StressLogicin valoja yritettiin vilkutella ohjelmasta käsin, mutta webcamin kuvassa valojen päällä tai poissa –tilat eivät erottuneet. Tämän jälkeen yleisö esitti useita kysymyksiä, joihin vastatessaan ryhmä pyrki selventämään sovelluksen toimintaa entisestään. Esitys kesti kokonaisuudessaan 19 minuuttia.

2 Ryhmän oma arvio esityksestä

Ryhmän sisällä oli esityksestä ristiriitaisia mielipiteitä. Alkupuoli oli jo ihan hyvin valmisteltua ja esitys eteni sujuvasti. Heikin ja Antin osuus taas meni muuten kohtuullisesti, mutta sisällöstä olisi voinut sopia tarkemmin etukäteen, ehkäpä sama aihe kahdelle jaettuna tuotti hieman epäselvyyttä ja tämä näkyi esityksessä. Käyttöliittymä-osuus erosi nyt myös tyyliltään ehkä liikaa muusta esityksestä. Mukana oli toki myös paljon hyviä ideoita, kuten HyperTerminal-osuus ja webbikameran käyttö joka tosin ei aivan onnistunut, kun ryhmä unohti valot päälle. Edelliseen opponointiin verrattuna esiintyminen oli mennyt asteen rennompaan ja varmempaan suuntaan, mutta kokonaisuus ja rakenne ei ollut aivan kaikilta osin yhtä hyvin hallussa. Varsinkin Heikki esitti omasta esiintymisestään varsin kärjistettyä kritiikkiä. Valmistellumpi työnjako ja jäsentely niin hyvä tulee.

3 Palaute

Arviointilappujen perusteella esitys oli keskitasoa. Eniten palautetta oli tullut sekavasta rakenteesta. Kahden esittelijän yhteisestä käyttöliittymä-osuudesta oltiin monta mieltä, suurin osa piti sitä kuitenkin hiukan sekavana ja rauhattomana. Ohjaajat olivat yksimielisiä siitä, että kyseisessä osuudessa oli sinne kuulumatonta markkinointitunnelmaa. Paikalla ollutta StressLogic-ohjainta pidettiin mielenkiintoisena elävöittäjänä. Arviointilapuissa oli muutaman kerran mainittu myös vieraiden termien runsaudesta ja siitä että ne voisi selittää paremmin. Esiintyminen oli palautteen perusteella kohtuullisen hyvää.